Scoși din minți, scoși în stradă. Sociolog: Covid-19 provoacă protestele, chiar dacă motivele invocate sunt altele.
Sunt din ce în ce mai multe proteste în diverse colţuri ale lumii. Oraşul Portland a ajuns la 100 de nopţi consecutive de proteste. Demonstraţiile au început în mai, după asasinarea lui George Floyd. În mai multe țări europene, oamenii ies în stradă din cauza restricțiilor. În Bulgaria şi Belarus se cere schimbarea Puterii. Claudiu Tufiş, sociolog: "Există o legătură între pandemie şi proteste".
Ai văzut imaginile impresionante cu protestele din Statele Unite, Germania, Marea Britanie, Bulgaria, Belarus, Polonia sau Elveţia.Te-ai întrebat şi tu dacă nu cumva Covid -19 are vreo legătură cu toate aceste mişcări de stradă. Sociologul Claudiu Tufiş spune că da, chiar dacă motivele care au scos oamenii în stradă diferă de la o ţară la alta. Pandemia generează o stare de anxietate la nivelul populaţiei. Claudiu Tufiş, sociolog: "E vorba de incertitudine, de lipsa unor repere pe care le aveam anterior si care au dispărut“.Explicaţiile acestea nu sunt însă valabile şi pentru ceea ce se întâmplă în Statele Unite.În Portland, oamenii au ieşit din nou în stradă, aşa cum fac din luna mai, seară de seară. De multe ori s-a ajuns la confruntări violente cu poliţia.Claudiu Tufiş, sociolog: "Radicalizarea din cadrul acestei mişcări ţine mai degrabă de faptul că sunt ani de zile de când se protestează pentru anumite lucruri şi ele nu se modifică.“.